Tron Steffen Westberg

Tron Steffen Westberg (født 1968) er en norsk folkemusiker og fele- og hardingfelespiller fra Røros. 

Westberg er født og oppvokst i bygda Brekken like ved svenskegrensen nordøst for Røros. Som 10-åring ble han med på felekurs hos Annar Gjelten. Han ble siden medlem av Brekken spellmannslag, og lærte mye av de andre medlemmene der, spesielt Jørgen Tamnes (1915–2000). Han har også gått i lære hos Harald Gullikstad (f.1939). Westberg fikk sin lærerutdanning ved Høgskolen i Telemark i Bø og lærte der også hardingfele og plukket opp flere slåtter fra området.ta:lik (februar 2013): Tron Steffen Westberg slepper ny plate! - Gammelpols på Rørosmartnan 22. februar!, hentet 29. juni 2014 

Han er kjent for å spille drivende og engasjert til dans. Han har fokusert mest på slåtter fra Rørosdistriktet og kanskje spesielt hjemmeområdet Brekken. Han spiller også hardingfeleslåtter fra Setesdal og Telemark. Han er videre musikalsk leder i Brekken Spellmannslag, medlem av gammeldansgruppen Småviltlaget og av trioen Westberg/Haugom/Frostvoll.
med Småviltlaget har han vunnet Landsfestivalen i gammeldansmusikk to ganger, mens trioen Westberg/Haugom/Frostvoll har vunnet Landskappleiken flere ganger. Westberg ble selv tildelt Sagaprisen i 1997 og vant kongepokalen under Landskappleiken i 1999.

 Diskografi i utvalg 
 Gammelpols (ta:lik 2013)

 Se også 
 Liste over kongepokalvinnere i folkemusikk

 Referanser 

 Eksterne lenker 
 folkemusikk.no Artikkel om Westberg
 rockipedia 

Kategori:Norske folkemusikere
Kategori:Norske fiolinister
Kategori:Norske pedagoger
Kategori:Pedagoger ved Kuben videregående skole
Kategori:Kongepokalvinnere i folkemusikk
Kategori:Personer fra Røros kommune
Kategori:Fødselsdato ikke oppgitt